2016年8月，香港政治組織本土民主前線發言人梁天琦被《大公報》一名姓盧記者追訪同跟蹤，二人喺港鐵太古站發生爭執，雙方互相拉扯同打鬥，相關影片引起外界關注。8月14日晚，《點新聞》喺自己嘅facebook專頁以「還原真相」為題發表文章，指梁天琦「涉惡意打記者」，內容話《大公報》一名姓盧記者當時接觸梁天琦，希望梁天琦對即將發表、關於梁天琦嘅獨家報道作出回應，但係被梁天琦施襲，仲附上咗當時二人打鬥嘅照片。